title: Neuvoston päätös (YUTP) 2016/476, annettu 31 päivänä maaliskuuta 2016, Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta

text:
               1.4.2016

               FI

               Euroopan unionin virallinen lehti

               L 85/38

         NEUVOSTON PÄÄTÖS (YUTP) 2016/476,
   annettu 31 päivänä maaliskuuta 2016,
   Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä huhtikuuta 2013 päätöksen 2013/183/YUTP (1), jolla muun muassa pannaan täytäntöön Yhdistyneiden kansakuntien turvallisuusneuvoston päätöslauselmat 1718 (2006), 1874 (2009), 2087 (2013) ja 2094 (2013).

               (2)

               YK:n turvallisuusneuvosto hyväksyi 2 päivänä maaliskuuta 2016 päätöslauselman 2270 (2016), jossa se ilmaisi syvän huolensa Korean demokraattisen kansantasavallan 6 päivänä tammikuuta 2016 tekemästä ydinkokeesta, joka rikkoi asiaa koskevia YK:n turvallisuusneuvoston päätöslauselmia. Se tuomitsi myös Korean demokraattisen kansantasavallan 7 päivänä helmikuuta 2016 suorittaman laukaisun, jossa käytettiin ballististen ohjusten teknologiaa ja joka rikkoi vakavalla tavalla asiaa koskevia YK:n turvallisuusneuvoston päätöslauselmia, ja totesi, että kansainvälinen rauha ja turvallisuus ovat edelleen selvästi uhattuina alueella ja sen ulkopuolellakin.

               (3)

               YK:n turvallisuusneuvoston päätöslauselmassa 2270 (2016) ilmaistaan suuri huoli siitä, että Korean demokraattisen kansantasavallan asemyynnin tuottoja suunnataan ydinaseiden ja ballististen ohjusten hankintaan, ja päätetään, että aseita koskevien rajoitusten olisi katettava kaikenlaiset aseet ja niihin liittyvät tarvikkeet, mukaan lukien pienaseet ja kevyet aseet ja niihin liittyvät tarvikkeet. Päätöslauselmalla 2270 (2016) laajennetaan edelleen kieltoa siirtää ja hankkia tuotteita, jotka voivat edistää Korean demokraattisen kansantasavallan asevoimien operatiivisten valmiuksien kehittämistä tai edistää vientiä, jolla tuetaan tai lisätään toisen jäsenvaltion asevoimien operatiivisia valmiuksia Korean demokraattisen kansantasavallan ulkopuolella.

               (4)

               Päätöslauselmassa 2270 (2016) täsmennetään, että aseisiin liittyvän teknisen avun hankintakiellon mukaan jäsenvaltiot eivät saa vastaanottaa kouluttajia, neuvonantajia tai muita virkamiehiä tarkoituksissa, jotka liittyvät sotilaalliseen tai puolisotilaalliseen koulutukseen taikka poliisikoulutukseen.

               (5)

               Päätöslauselmassa 2270 (2016) vahvistetaan, että kieltoa siirtää, hankkia tai antaa tiettyihin tavaroihin liittyvää teknistä apua sovelletaan myös tuotteiden kuljettamiseen Korean demokraattiseen kansantasavaltaan tai Korean demokraattisesta kansantasavallasta korjausta, huoltoa, kunnostusta, testausta, takaisinmallinnusta tai markkinointia varten, riippumatta siitä, siirtyykö omistajuus tai määräysvalta, sekä painotetaan sitä, että viisumikieltoa koskevia toimenpiteitä sovelletaan myös kaikkiin henkilöihin, jotka matkustavat edellä mainituissa tarkoituksissa.

               (6)

               Päätöslauselmassa 2270 (2016) laajennetaan luetteloa henkilöistä ja yhteisöistä, joihin sovelletaan varojen jäädyttämistä ja viisumikieltoa koskevia toimenpiteitä, ja päätetään, että varojen jäädyttämistä sovelletaan Korean demokraattisen kansantasavallan hallituksen ja Korean työväenpuolueen yksiköihin, kun jäsenvaltio katsoo, että niillä on yhteyksiä Korean demokraattisen kansantasavallan ydinohjelmiin tai ballististen ohjusten ohjelmiin taikka muuhun asiaa koskevissa YK:n turvallisuusneuvoston päätöslauselmissa kiellettyyn toimintaan.

               (7)

               Päätöslauselmassa 2270 (2016) ilmaistaan huoli siitä, että Korean demokraattinen kansantasavalta käyttää väärin diplomaattisia suhteita ja konsulisuhteita koskevien Wienin yleissopimusten mukaisia erioikeuksia ja vapauksia, sekä päätetään lisätoimenpiteistä, joiden tarkoituksena on estää Korean demokraattisen kansantasavallan diplomaatteja tai hallituksen edustajia taikka kolmansien valtioiden kansalaisia toimimasta nimettyjen henkilöiden tai yhteisöjen puolesta tai johdolla taikka ryhtymästä kiellettyyn toimintaan.

               (8)

               Päätöslauselmassa 2270 (2016) täsmennetään jäsenvaltioiden velvollisuutta estää erikoiskoulutuksen antaminen Korean demokraattisen kansantasavallan kansalaisille tietyillä arkaluonteisilla aloilla.

               (9)

               Päätöslauselmassa 2270 (2016) laajennetaan myös kuljetusalaa ja rahoitusalaa koskevien toimenpiteiden soveltamista.

               (10)

               Päätöslauselmassa 2270 (2016) kielletään tiettyjen mineraalien hankinta ja lentopolttoaineen vienti.

               (11)

               Päätöslauselmassa 2270 (2016) laajennetaan kieltoja, jotka koskevat rahoitustuen antamista Korean demokraattisen kansantasavallan kanssa käytävää kauppaa varten.

               (12)

               Päätöslauselmassa 2270 (2016) muistutetaan, että rahanpesunvastainen toimintaryhmä (FATF) on kehottanut maita soveltamaan tehostettua huolellisuusvelvoitetta ja tehokkaita vastatoimenpiteitä suojatakseen oman lainkäyttöalueensa Korean demokraattisen kansantasavallan laittomilta rahoitustoimilta, sekä kehotetaan jäsenvaltioita soveltamaan FATF:n suositusta nro 7, sen tulkintaohjetta ja muuta ohjeistusta aseiden leviämisen estämiseksi määrättyjen kohdennettujen talouspakotteiden panemiseksi tehokkaasti täytäntöön.

               (13)

               Päätöslauselmassa 2270 (2016) korostetaan myös, että sen nojalla määrätyillä toimenpiteillä ei ole tarkoitus aiheuttaa kielteisiä humanitaarisia seurauksia Korean demokraattisen kansantasavallan siviiliväestölle eikä niiden ole tarkoitus vaikuttaa kielteisesti toimintaan, jota asiaa koskevilla YK:n turvallisuusneuvoston päätöslauselmilla ei ole kielletty, eikä avustus- ja hätäaputoimiin, joita kansainväliset järjestöt ja valtioista riippumattomat järjestöt toteuttavat Korean demokraattisessa kansantasavallassa maan siviiliväestön hyväksi.

               (14)

               Päätöslauselmassa 2270 (2016) sitoudutaan tilanteen rauhanomaiseen, diplomaattiseen ja poliittiseen ratkaisemiseen sekä vahvistetaan jälleen tuki kuuden osapuolen neuvotteluille ja kehotetaan käynnistämään ne uudelleen.

               (15)

               Päätöslauselmassa 2270 (2016) vahvistetaan, että Korean demokraattisen kansantasavallan toimia seurataan jatkuvasti ja että YK:n turvallisuusneuvosto on valmis tarvittaessa lujittamaan tai muuttamaan toimenpiteitä taikka keskeyttämään niiden soveltamisen tai poistamaan ne sen mukaan, miten Korean demokraattinen kansantasavalta noudattaa päätöslauselmia; lisäksi turvallisuusneuvosto on valmis päättämään merkittävistä lisätoimenpiteistä, jos Korean demokraattinen kansantasavalta vielä suorittaa ydinkokeita tai laukaisuja.

               (16)

               Unionin lisätoimet ovat tarpeen tiettyjen tässä päätöksessä säädettyjen toimenpiteiden panemiseksi täytäntöön.

               (17)

               Päätös 2013/183/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2013/183/YUTP seuraavasti:

               1)

               Korvataan 1 artiklan 1 kohdan e alakohta seuraavasti:

                           ”e)

                           muut tuotteet, joilla voitaisiin edistää Korean demokraattisen kansantasavallan ydinohjelmia tai ballististen ohjusten ohjelmia tai muita joukkotuhoaseohjelmia, turvallisuusneuvoston päätöslauselmalla 1718 (2006), 1874 (2009), 2087 (2013), 2094 (2013) tai 2270 (2016) tai tällä päätöksellä kiellettyjä toimia taikka näiden turvallisuusneuvoston päätöslauselmien tai tämän päätöksen mukaisten toimenpiteiden kiertämistä. Unioni toteuttaa tarvittavat toimenpiteet määrittääkseen, mitkä tuotteet kuuluvat tämän säännöksen soveltamisalaan;”.

               2)

               Lisätään 1 artiklan 1 kohtaan alakohta seuraavasti:

                           ”f)

                           muut tuotteet, elintarvikkeita ja lääkkeitä lukuun ottamatta, jos jäsenvaltio katsoo, että tuote voisi suoraan edistää Korean demokraattisen kansantasavallan asevoimien operatiivisten valmiuksien kehittämistä taikka vientiä, jolla tuetaan tai lisätään toisen valtion asevoimien operatiivisia valmiuksia Korean demokraattisen kansantasavallan ulkopuolella.”.

               3)

               Lisätään artikla seuraavasti:
               ”1 a artikla
               1.   Edellä 1 artiklan 1 kohdan f alakohdassa säädettyjä toimenpiteitä ei sovelleta tuotteen toimittamiseen, myyntiin tai siirtoon taikka sen hankkimiseen, kun

                           a)

                           jäsenvaltio katsoo, että kyseinen toiminta tapahtuu yksinomaan humanitaarisiin tarkoituksiin tai yksinomaan toimeentulon turvaamiseen liittyviin tarkoituksiin eivätkä Korean demokraattisen kansantasavallan henkilöt tai yhteisöt käytä sitä tulojen hankkimiseen eikä se myöskään liity mihinkään sellaiseen toimintaan, joka kielletään turvallisuusneuvoston päätöslauselmalla 1718 (2006), 1874 (2009), 2087 (2013), 2094 (2013) tai 2270 (2016) taikka tällä päätöksellä, edellyttäen, että jäsenvaltio ilmoittaa etukäteen pakotekomitealle päätöksestään ja myös toteutetuista toimenpiteistä, joilla estetään tuotteen käyttötarkoituksen muuttaminen; tai

                           b)

                           pakotekomitea on päättänyt tapauskohtaisesti, että tietty toimitus, myynti tai siirto ei ole vastoin turvallisuusneuvoston päätöslauselman 1718 (2006), 1874 (2009), 2087 (2013), 2094 (2013) tai 2270 (2016) tavoitteita.”.

               4)

               Lisätään artikla seuraavasti:
               ”2 a artikla
               Kielletään kullan, titaanimalmin, vanadiinimalmin ja harvinaisten maametallien hankkiminen Korean demokraattisesta kansantasavallasta jäsenvaltioiden kansalaisten toimesta tai jäsenvaltion lipun alla purjehtivaa alusta tai jäsenvaltiossa rekisteröityä ilma-alusta käyttäen, riippumatta siitä, ovatko kyseiset tuotteet peräisin Korean demokraattisen kansantasavallan alueelta. Unioni toteuttaa tarvittavat toimenpiteet määrittääkseen, mitkä tuotteet kuuluvat tämän säännöksen soveltamisalaan.”.

               5)

               Lisätään artiklat seuraavasti:
               ”4 a artikla
               1.   Kielletään kivihiilen, raudan ja rautamalmin hankkiminen Korean demokraattisesta kansantasavallasta jäsenvaltioiden kansalaisten toimesta tai jäsenvaltion lipun alla purjehtivaa alusta tai jäsenvaltiossa rekisteröityä ilma-alusta käyttäen, riippumatta siitä, ovatko kyseiset tuotteet peräisin Korean demokraattisen kansantasavallan alueelta. Unioni toteuttaa tarvittavat toimenpiteet määrittääkseen, mitkä tuotteet kuuluvat tämän säännöksen soveltamisalaan.
               2.   Edellä olevaa 1 kohtaa ei sovelleta kivihiileen, jonka hankinnan suorittava jäsenvaltio vakuuttaa luotettavien tietojen perusteella olevan peräisin Korean demokraattisen kansantasavallan ulkopuolelta ja joka kuljetettiin Korean demokraattisen kansantasavallan kautta yksinomaan Rajinin (Rasonin) satamasta tapahtuvaa vientiä varten, edellyttäen että kyseinen jäsenvaltio ilmoittaa asiasta etukäteen pakotekomitealle ja että nämä liiketoimet eivät liity tulojen hankintaan Korean demokraattisen kansantasavallan ydinohjelmia tai ballististen ohjusten ohjelmia taikka muuta turvallisuusneuvoston päätöslauselmalla 1718 (2006), 1874 (2009), 2087 (2013), 2094 (2013) tai 2270 (2016) taikka tällä päätöksellä kiellettyä toimintaa varten.
               3.   Edellä olevaa 1 kohtaa ei sovelleta liiketoimiin, joiden tarkoituksena katsotaan olevan yksinomaan toimeentulon turvaaminen ja jotka eivät liity tulojen hankintaan Korean demokraattisen kansantasavallan ydinohjelmia tai ballististen ohjusten ohjelmia taikka muuta turvallisuusneuvoston päätöslauselmalla 1718 (2006), 1874 (2009), 2087 (2013), 2094 (2013) tai 2270 (2016) taikka tällä päätöksellä kiellettyä toimintaa varten.
               4 b artikla
               1.   Kielletään lentopolttoaineen, mukaan lukien lentobensiini, laajajakeinen lentopetroli, kerosiinityyppinen lentopetroli ja kerosiinityyppinen rakettipolttoaine, myynti ja toimittaminen Korean demokraattiseen kansantasavaltaan jäsenvaltioiden kansalaisten toimesta tai jäsenvaltioiden alueelta käsin tai jäsenvaltion lipun alla purjehtivaa alusta tai jäsenvaltiossa rekisteröityä ilma-alusta käyttäen, riippumatta siitä, ovatko tuotteet peräisin jäsenvaltioiden alueelta.
               2.   Edellä olevaa 1 kohtaa ei sovelleta, jos pakotekomitea on etukäteen hyväksynyt poikkeuksellisesti ja tapauskohtaisesti tällaisten tuotteiden siirron Korean demokraattiseen kansantasavaltaan todennettuja humanitaarisia perustarpeita varten ja edellyttäen, että on olemassa erityiset järjestelyt toimittamisen ja käytön seuraamiseksi tehokkaalla tavalla.
               3.   Edellä olevaa 1 kohtaa ei sovelleta lentopolttoaineen myyntiin tai toimitukseen Korean demokraattisen kansantasavallan ulkopuolella siviililiikenteen matkustajailma-aluksille yksinomaan Korean demokraattiseen kansantasavaltaan suuntautuvan lennon ja sen paluulennon edellyttämää kulutusta varten.”.

               6)

               Korvataan 5 artikla seuraavasti:
               ”5 artikla
               Jäsenvaltiot eivät saa myöntää julkista tai yksityistä rahoitustukea Korean demokraattisen kansantasavallan kanssa käytävää kauppaa varten, mukaan lukien vientiluottojen, -takuiden tai -vakuutuksen myöntäminen, tällaiseen kauppaan osallistuville kansalaisilleen tai yhteisöilleen, jos tällainen rahoitustuki voisi edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia tai -toimintoja taikka muita turvallisuusneuvoston päätöslauselmalla 1718 (2006), 1874 (2009), 2087 (2013), 2094 (2013) tai 2270 (2016) tai tällä päätöksellä kiellettyjä toimia taikka näiden turvallisuusneuvoston päätöslauselmien tai tämän päätöksen mukaisten toimenpiteiden kiertämistä.”.

               7)

               Korvataan 7 artiklan 1 kohta seuraavasti:
               ”1.   Jotta estetään rahoituspalvelujen tarjoaminen ja sellaisten varojen, muun omaisuuden tai muiden resurssien, käteinen raha mukaan lukien, jotka voisivat edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia tai -toimintoja tai muita turvallisuusneuvoston päätöslauselmilla 1718 (2006), 1874 (2009), 2087 (2013), 2094 (2013) tai 2270 (2016) tai tällä päätöksellä kiellettyjä toimia taikka näiden turvallisuusneuvoston päätöslauselmien tai tämän päätöksen mukaisten toimenpiteiden kiertämistä, siirtäminen jäsenvaltioiden alueelle, jäsenvaltioiden alueen kautta tai jäsenvaltioiden alueelta käsin taikka jäsenvaltioiden kansalaisille tai jäsenvaltioiden lainsäädännön mukaisesti järjestäytyneille yhteisöille tai jäsenvaltioiden lainkäyttövaltaan kuuluville henkilöille tai rahoituslaitoksille taikka näiden toimesta, jäsenvaltioiden on kansallisten viranomaistensa määräysten ja lainsäädäntönsä mukaisesti valvottava tehostetusti lainkäyttövaltaansa kuuluvien rahoituslaitosten toimintaa seuraavien kanssa:

                           a)

                           pankit, joiden kotipaikka on Korean demokraattisessa kansantasavallassa;

                           b)

                           sellaisten pankkien, joiden kotipaikka on Korean demokraattisessa kansantasavallassa, jäsenvaltioiden lainkäyttövaltaan kuuluvat konttorit ja tytäryhtiöt liitteessä IV olevan luettelon mukaisesti;

                           c)

                           sellaisten pankkien, joiden kotipaikka on Korean demokraattisessa kansantasavallassa, jäsenvaltioiden lainkäyttövaltaan kuulumattomat konttorit ja tytäryhtiöt liitteessä V olevan luettelon mukaisesti; ja

                           d)

                           rahoitusyhteisöt, joiden kotipaikka ei ole Korean demokraattisessa kansantasavallassa ja jotka eivät kuulu jäsenvaltioiden lainkäyttövaltaan mutta jotka ovat sellaisten henkilöiden ja yhteisöjen määräysvallassa, joiden kotipaikka on Korean demokraattisessa kansantasavallassa, liitteessä V olevan luettelon mukaisesti,

                     jotta voidaan välttää, että tällainen toiminta edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia tai -toimintoja.”.

               8)

               Korvataan 8 artikla seuraavasti:
               ”8 artikla
               1.   Kielletään Korean demokraattisen kansantasavallan pankkien, Korean demokraattisen kansantasavallan keskuspankki, sen konttorit ja tytäryhtiöt mukaan lukien, sekä muiden 7 artiklan 1 kohdassa tarkoitettujen rahoitusyhteisöjen konttoreiden, tytäryhtiöiden tai edustustojen avaaminen jäsenvaltioiden alueella.
               2.   Olemassa olevat konttorit, tytäryhtiöt ja edustustot on suljettava 90 päivän kuluessa turvallisuusneuvoston päätöslauselman 2270 (2016) hyväksymisestä.
               3.   Kielletään Korean demokraattisen kansantasavallan pankkeja, Korean demokraattisen kansantasavallan keskuspankki, sen konttorit ja tytäryhtiöt mukaan lukien, sekä muita 7 artiklan 1 kohdassa tarkoitettuja rahoitusyhteisöjä

                           a)

                           perustamasta uusia yhteisyrityksiä jäsenvaltioiden lainkäyttövaltaan kuuluvien pankkien kanssa;

                           b)

                           hankkimasta omistusoikeutta jäsenvaltioiden lainkäyttövaltaan kuuluvissa pankeissa;

                           c)

                           perustamasta tai ylläpitämästä kirjeenvaihtajapankkisuhteita jäsenvaltioiden lainkäyttövaltaan kuuluvien pankkien kanssa,

                     paitsi jos pakotekomitea on hyväksynyt a, b ja c alakohdassa mainitut liiketoimet etukäteen.
               4.   Korean demokraattisen kansantasavallan pankkien kanssa olemassa olevat yhteisyritykset, omistusoikeudet ja kirjeenvaihtajapankkisuhteet on lakkautettava 90 päivän kuluessa turvallisuusneuvoston päätöslauselman 2270 (2016) hyväksymisestä.
               5.   Jäsenvaltioiden alueella toimivia tai niiden lainkäyttövaltaan kuuluvia rahoituslaitoksia kielletään avaamasta edustustoja, tytäryhtiöitä, konttoreita tai pankkitilejä Korean demokraattisessa kansantasavallassa.
               6.   Korean demokraattisessa kansantasavallassa olemassa olevat edustustot, tytäryhtiöt ja pankkitilit on suljettava 90 päivän kuluessa turvallisuusneuvoston päätöslauselman 2270 (2016) hyväksymisestä, jos asianomaisella jäsenvaltiolla on luotettavia tietoja, joiden nojalla on perusteltua syytä olettaa, että nämä rahoituspalvelut voisivat edistää Korean demokraattisen kansantasavallan ydinohjelmia tai ballististen ohjusten ohjelmia taikka muita turvallisuusneuvoston päätöslauselmalla 1718 (2006), 1874 (2009), 2087 (2013), 2094 (2013) tai 2270 (2016) kiellettyjä toimia.
               7.   Edellä olevaa 6 kohtaa ei sovelleta, jos pakotekomitea tapauskohtaisesti katsoo, että näitä edustustoja, tytäryhtiöitä tai pankkitilejä tarvitaan humanitaarisen avun toimittamiseen tai diplomaattisia suhteita koskevan Wienin yleissopimuksen mukaiseen diplomaattisten edustustojen toimintaan Korean demokraattisessa kansantasavallassa taikka Yhdistyneiden kansakuntien tai sen erityisjärjestöjen tai vastaavien järjestöjen toimintaan taikka muuhun tarkoitukseen, joka on turvallisuusneuvoston päätöslauselmien 1718 (2006), 1874 (2009), 2087 (2013), 2094 (2013) tai 2270 (2016) mukainen.”.

               9)

               Korvataan 10 artiklan 1 kohta seuraavasti:
               ”1.   Jäsenvaltioiden on tarkastettava alueellaan, myös lentoasemillaan, merisatamissaan ja vapaakauppavyöhykkeillään, kansallisten viranomaistensa määräysten ja lainsäädäntönsä mukaisesti sekä kansainvälistä oikeutta noudattaen, diplomaattisia suhteita ja konsulisuhteita koskevat Wienin yleissopimukset mukaan lukien, kaikki Korean demokraattiseen kansantasavaltaan lähtevä ja sieltä saapuva rahti tai alueensa kautta kulkeva rahti tai rahti, jota Korean demokraattinen kansantasavalta tai sen kansalaiset taikka näiden puolesta tai johdolla toimivat henkilöt tai yhteisöt tai näiden omistamat tai määräysvallassa olevat yhteisöt tai liitteessä I luetellut henkilöt tai yhteisöt välittävät tai jonka kulkua ne helpottavat, taikka rahti, jota kuljetetaan Korean demokraattisessa kansantasavallassa rekisteröidyssä ilma-aluksessa tai maan lipun alla purjehtivassa merialuksessa, sen varmistamiseksi, ettei mitään tuotetta siirretä turvallisuusneuvoston päätöslauselmien 1718 (2006), 1874 (2009), 2087 (2013), 2094 (2013) ja 2270 (2016) vastaisesti.”.

               10)

               Lisätään 10 artiklaan kohta seuraavasti:
               ”1 a.   Jäsenvaltioiden on tarkastettava alueellaan, myös lentoasemillaan ja merisatamissaan, kansallisten viranomaistensa määräysten ja lainsäädäntönsä mukaisesti sekä kansainvälistä oikeutta noudattaen, diplomaattisia suhteita ja konsulisuhteita koskevat Wienin yleissopimukset mukaan lukien, kaikki Korean demokraattiseen kansantasavaltaan lähtevä ja sieltä saapuva rahti tai alueensa kautta kulkeva rahti tai rahti, jota Korean demokraattinen kansantasavalta tai sen kansalaiset taikka näiden puolesta toimivat henkilöt tai yhteisöt välittävät tai jonka kulkua ne helpottavat, jos niillä on tietoja, joiden nojalla on perusteltua syytä olettaa, että rahti sisältää tuotteita, joiden toimitus, myynti, siirto tai vienti on tämän päätöksen nojalla kielletty.”.

               11)

               Korvataan 11 artikla seuraavasti:
               ”11 artikla
               1.   Jäsenvaltioiden on kiellettävä ilma-aluksen laskeutuminen, lentoonlähtö tai ylilento alueellaan, jos niillä on tietoja, joiden nojalla on perusteltua syytä olettaa, että rahti sisältää tuotteita, joiden toimitus, myynti, siirto tai vienti on kielletty turvallisuusneuvoston päätöslauselman 1718 (2006), 1874 (2009), 2087 (2013), 2094 (2013) tai 2270 (2016) taikka tämän päätöksen nojalla.
               2.   Edellä olevaa 1 kohtaa ei sovelleta pakkolaskutilanteessa eikä ilma-aluksen laskeutuessa tarkastusta varten.”.

               12)

               Lisätään artikla seuraavasti:
               ”11 a artikla
               1.   Jäsenvaltioiden on kiellettävä aluksen pääsy satamiinsa, jos niillä on tietoja, joiden nojalla on perusteltua syytä olettaa, että aluksen omistaa suoraan tai välillisesti liitteessä I lueteltu henkilö tai yhteisö tai se on suoraan tai välillisesti tällaisen henkilön tai yhteisön määräysvallassa tai aluksen rahti sisältää tuotteita, joiden toimitus, myynti, siirto tai vienti on kielletty turvallisuusneuvoston päätöslauselman 1718 (2006), 1874 (2009), 2087 (2013), 2094 (2013) tai 2270 (2016) nojalla.
               2.   Edellä olevaa 1 kohtaa ei sovelleta hätätilanteessa tai kun alus palaa lähtösatamaansa tai saapuu satamaan tarkastusta varten tai jos pakotekomitea päättää etukäteen, että satamaan pääsy on tarpeen humanitaaristen tarkoitusten tai muiden turvallisuusneuvoston päätöslauselman 2270 (2016) tavoitteiden mukaisten tarkoitusten vuoksi.”.

               13)

               Lisätään artiklat seuraavasti:
               ”12 a artikla
               1.   Kielletään jonkin valtion lipun alla purjehtivan aluksen tai johonkin valtioon rekisteröidyn ilma-aluksen leasing tai vuokraaminen tai miehistöpalvelujen tarjoaminen Korean demokraattiselle kansantasavallalle, liitteessä I luetelluille henkilöille tai yhteisöille, muille Korean demokraattisen kansantasavallan yhteisöille, muille henkilöille tai yhteisöille, joiden jäsenvaltio katsoo avustaneen pakotteiden kiertämisessä taikka turvallisuusneuvoston päätöslauselman 1718 (2006), 1874 (2009), 2087 (2013), 2094 (2013) tai 2270 (2016) määräysten rikkomisessa, henkilöille tai yhteisöille, jotka toimivat jonkin edellä mainitun puolesta tai johdolla, ja edellä mainittujen omistamille tai niiden määräysvallassa oleville yhteisöille.
               2.   Edellä olevaa 1 kohtaa ei sovelleta leasingiin, vuokraamiseen tai miehistöpalvelujen tarjoamiseen edellyttäen, että asianomainen jäsenvaltio on etukäteen ja tapauskohtaisesti ilmoittanut asiasta pakotekomitealle ja toimittanut sille tiedot, jotka osoittavat, että kyseisen toiminnan tarkoituksena on yksinomaan toimeentulon turvaaminen eivätkä Korean demokraattisen kansantasavallan henkilöt tai yhteisöt käytä sitä tulojen hankintaan, sekä tiedot toteutetuista toimenpiteistä, joilla estetään se, että toiminta rikkoisi turvallisuusneuvoston päätöslauselman 1718 (2006), 1874 (2009), 2087 (2013), 2094 (2013) tai 2270 (2016) määräyksiä.
               12 b artikla
               Jäsenvaltioiden on poistettava rekisteristä kaikki Korean demokraattisen kansantasavallan omistamat tai liikennöimät alukset sekä alukset, joiden miehistöstä vastaa Korean demokraattinen kansantasavalta, eivätkä ne saa rekisteröidä tällaisia aluksia, jotka toinen valtio on poistanut rekisteristä turvallisuusneuvoston päätöslauselmassa 2270 (2016) olevan 19 kohdan nojalla.
               12 c artikla
               1.   Kielletään alusten rekisteröinti Korean demokraattiseen kansantasavaltaan, luvan hankkiminen alukselle käyttää Korean demokraattisen kansantasavallan lippua tai Korean demokraattisen kansantasavallan lipun alla purjehtivan aluksen omistaminen, vuokraaminen tai liikennöinti taikka luokituksen, todistuksen tai muun vastaavan palvelun tai vakuutuksen myöntäminen tällaiselle alukselle.
               2.   Edellä olevaa 1 kohtaa ei sovelleta toimintaan, josta on etukäteen ja tapauskohtaisesti ilmoitettu pakotekomitealle, edellyttäen, että asianomainen jäsenvaltio on toimittanut pakotekomitealle toiminnasta yksityiskohtaiset tiedot, mukaan lukien toimintaan osallistuvien henkilöiden ja yhteisöjen nimet, tiedot, jotka osoittavat, että kyseisen toiminnan tarkoituksena on yksinomaan toimeentulon turvaaminen eivätkä Korean demokraattisen kansantasavallan henkilöt tai yhteisöt käytä sitä tulojen hankintaan, sekä tiedot toteutetuista toimenpiteistä, joilla estetään se, että toiminta rikkoisi turvallisuusneuvoston päätöslauselmaa 1718 (2006), 1874 (2009), 2087 (2013), 2094 (2013) tai 2270 (2016).”.

               14)

               Korvataan 13 artiklan 1 ja 2 kohta seuraavasti:
               ”1.   Jäsenvaltioiden on toteutettava tarvittavat toimenpiteet estääkseen seuraavien henkilöiden pääsyn alueelleen tai kulun alueensa kautta:

                           a)

                           liitteessä I luetellut, pakotekomitean tai turvallisuusneuvoston nimeämät henkilöt ja heidän perheenjäsenensä tai heidän puolestaan tai johdollaan toimivat henkilöt, jotka ovat vastuussa Korean demokraattisen kansantasavallan ydinohjelmiin, ballististen ohjusten ohjelmiin tai muihin joukkotuhoaseohjelmiin liittyvästä Korean demokraattisen kansantasavallan politiikasta, mukaan lukien sen tukeminen tai edistäminen;

                           b)

                           liitteessä II luetellut henkilöt, jotka eivät kuulu liitteeseen I ja:

                                       i)

                                       jotka ovat vastuussa Korean demokraattisen kansantasavallan ydinohjelmista, ballististen ohjusten ohjelmista tai muista joukkotuhoaseohjelmista, mukaan lukien niiden tukeminen ja edistäminen, tai heidän puolestaan tai johdollaan toimivat henkilöt;

                                       ii)

                                       jotka tarjoavat rahoituspalveluja tai sellaisten varojen, muun omaisuuden tai muiden resurssien, jotka voisivat edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia, siirtämistä jäsenvaltioiden alueelle, jäsenvaltioiden alueen kautta tai jäsenvaltioiden alueelta käsin tai jäsenvaltioiden kansalaisille tai jäsenvaltioiden lainsäädännön mukaisesti järjestäytyneille yhteisöille tai jäsenvaltioiden alueella oleskeleville henkilöille tai jäsenvaltioiden alueelle sijoittautuneille rahoituslaitoksille tai näiden toimesta;

                                       iii)

                                       jotka osallistuvat, myös rahoituspalveluja tarjoamalla, aseiden ja kaikenlaisten niihin liittyvien tarvikkeiden toimittamiseen Korean demokraattiselle kansantasavallalle tai niiden toimittamiseen sieltä tai jotka osallistuvat sellaisten tuotteiden, tarvikkeiden, laitteiden, tavaroiden ja teknologian, jotka voisivat edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia, toimittamiseen Korean demokraattiselle kansantasavallalle;

                           c)

                           tämän päätöksen liitteessä III luetellut, liitteessä I tai II lueteltujen henkilöiden tai yhteisöjen puolesta tai johdolla työskentelevät henkilöt, jotka eivät kuulu liitteeseen I tai II, tai henkilöt, jotka avustavat pakotteiden kiertämisessä taikka toimivat vastoin turvallisuusneuvoston päätöslauselmien 1718 (2006), 1874 (2009), 2087 (2013), 2094 (2013) tai 2270 (2016) määräyksiä tai tämän päätöksen säännöksiä.

                     2.   Edellä olevaa 1 kohdan a alakohtaa ei sovelleta, jos pakotekomitea tapauskohtaisesti katsoo, että matkustaminen on perusteltua humanitaarisista syistä, mukaan lukien uskonnolliset velvoitteet, tai jos pakotekomitea toteaa, että poikkeus muuten edistäisi turvallisuusneuvoston päätöslauselmien 1718 (2006), 1874 (2009), 2087 (2013), 2094 (2013) tai 2270 (2016) tavoitteiden saavuttamista.”.

               15)

               Lisätään artiklat seuraavasti:
               ”14 a artikla
               1.   Jäsenvaltioiden on sovellettavaa kansallista ja kansainvälistä oikeutta noudattaen karkotettava alueeltaan Korean demokraattiseen kansantasavaltaan palauttamista varten Korean demokraattisen kansantasavallan diplomaatit, hallituksen edustajat tai muut hallituksen nimissä toimivat Korean demokraattiseen kansantasavallan kansalaiset, joiden ne katsovat työskentelevän liitteessä I luetellun henkilön tai yhteisön puolesta tai johdolla tai sellaisten henkilöiden tai yhteisöjen puolesta tai johdolla, jotka avustavat pakotteiden kiertämisessä tai toimivat vastoin turvallisuusneuvoston päätöslauselman 1718 (2006), 1874 (2009), 2087 (2013), 2094 (2013) tai 2270 (2016) määräyksiä.
               2.   Edellä olevaa 1 kohtaa ei sovelleta Korean demokraattisen kansantasavallan hallituksen edustajien kauttakulkuun Yhdistyneiden kansakuntien päämajaan tai muihin YK:n tiloihin Yhdistyneisiin kansakuntiin liittyvissä asioissa.
               3.   Edellä olevaa 1 kohtaa ei sovelleta, jos henkilön läsnäolo on tarpeen oikeusprosessin päätökseen saattamista tai yksinomaan lääketieteellisiä, turvallisuuteen liittyviä tai muita humanitaarisia tarkoituksia varten taikka jos pakotekomitea on päättänyt tapauskohtaisesti, että henkilön karkotus olisi vastoin turvallisuusneuvoston päätöslauselmien 1718 (2006), 1874 (2009), 2087 (2013), 2094 (2013) ja 2270 (2016) tavoitteita.
               14 b artikla
               1.   Jäsenvaltioiden on sovellettavaa kansallista ja kansainvälistä oikeutta noudattaen karkotettava alueeltaan henkilön kansalaisuusvaltioon palauttamista varten kolmansien maiden kansalaiset, joiden ne katsovat työskentelevän liitteessä I luetellun henkilön tai yhteisön puolesta tai johdolla tai avustavan pakotteiden kiertämisessä tai toimivan vastoin turvallisuusneuvoston päätöslauselman 1718 (2006), 1874 (2009), 2087 (2013), 2094 (2013) tai 2270 (2016) määräyksiä.
               2.   Edellä olevaa 1 kohtaa ei sovelleta, jos henkilön läsnäolo on tarpeen oikeusprosessin päätökseen saattamista tai yksinomaan lääketieteellisiä, turvallisuuteen liittyviä tai muita humanitaarisia tarkoituksia varten taikka jos pakotekomitea on päättänyt tapauskohtaisesti, että henkilön karkotus olisi vastoin turvallisuusneuvoston päätöslauselmien 1718 (2006), 1874 (2009), 2087 (2013), 2094 (2013) ja 2270 (2016) tavoitteita.
               3.   Edellä olevaa 1 kohtaa ei sovelleta Korean demokraattisen kansantasavallan hallituksen edustajien kauttakulkuun Yhdistyneiden kansakuntien päämajaan tai muihin YK:n tiloihin Yhdistyneisiin kansakuntiin liittyvissä asioissa.”.

               16)

               Korvataan 15 artiklan 1 kohdan c alakohta seuraavasti:

                           ”c)

                           tämän päätöksen liitteessä III luetellut, liitteessä I tai II luetellun henkilön tai yhteisön puolesta tai johdolla työskentelevät henkilöt tai yhteisöt, jotka eivät kuulu liitteeseen I tai II, tai henkilöt, jotka avustavat pakotteiden kiertämisessä taikka toimivat vastoin turvallisuusneuvoston päätöslauselman 1718 (2006), 1874 (2009), 2087 (2013), 2094 (2013) tai 2270 (2016) määräyksiä tai tämän päätöksen säännöksiä.”.

               17)

               Lisätään 15 artiklan 1 kohtaan alakohta seuraavasti:

                           ”d)

                           Korean demokraattisen kansantasavallan hallituksen tai Korean työväenpuolueen yksiköt, niiden puolesta tai johdolla toimivat henkilöt tai yhteisöt taikka niiden omistamat tai niiden määräysvallassa olevat yhteisöt, joilla jäsenvaltio katsoo olevan yhteyksiä Korean demokraattisen kansantasavallan ydinohjelmiin tai ballististen ohjusten ohjelmiin taikka muuhun turvallisuusneuvoston päätöslauselmassa 1718 (2006), 1874 (2009), 2087 (2013), 2094 (2013) tai 2270 (2016) kiellettyyn toimintaan, jäädytetään.”.

               18)

               Lisätään artiklat seuraavasti:
               ”15 a artikla
               Edellä olevaa 15 artiklan 1 kohdan d alakohtaa ei sovelleta varoihin, muuhun rahoitusomaisuuteen ja taloudellisiin resursseihin, joita tarvitaan toimintaan, jota toteuttavat Korean demokraattisen kansantasavallan edustustot Yhdistyneissä kansakunnissa ja sen erityisjärjestöissä ja vastaavissa järjestöissä tai muut Korean demokraattisen kansantasavallan diplomaattiset edustustot ja konsuliedustustot, eikä varoihin, muuhun rahoitusomaisuuteen ja taloudellisiin resursseihin, joita pakotekomitea etukäteen ja tapauskohtaisesti katsoo tarvittavan humanitaarisen avun toimittamiseen, ydinaseriisuntaan tai muuhun tarkoitukseen, joka on turvallisuusneuvoston päätöslauselman 2270 (2016) tavoitteiden mukainen.
               15 b artikla
               1.   Liitteessä I lueteltujen yhteisöjen edustustot on suljettava.
               2.   Kielletään liitteessä I lueteltujen yhteisöjen sekä niiden nimissä tai puolesta toimivien henkilöiden tai yhteisöjen suora tai välillinen osallistuminen yhteisyrityksiin tai muihin liiketoimintajärjestelyihin.”.

               19)

               Korvataan 16 artikla seuraavasti:
               ”16 artikla
               Jäsenvaltioiden on toteutettava kaikki tarvittavat toimenpiteet tarkkaavaisuuden noudattamiseksi ja sen estämiseksi, että niiden alueella annetaan tai niiden kansalaiset antavat Korean demokraattisen kansantasavallan kansalaisille erikoisopetusta tai -koulutusta sellaisilla aloilla, jotka voivat edistää Korean demokraattisen kansantasavallan ydinalan toimia, joihin liittyy joukkotuhoaseiden leviämisen vaara, tai ydinasejärjestelmien kehittämistä, mukaan lukien opetus tai koulutus seuraavilla aloilla: edistyneen tason fysiikka, edistyneen tason tietokonesimulointi ja siihen liittyvä tietojenkäsittelyoppi, geospatiaalinen navigointi, ydintekniikka, avaruustekniikka, ilmailutekniikka ja niihin liittyvät oppiaineet.”.

               20)

               Korvataan 17 artikla seuraavasti:
               ”17 artikla
               Jäsenvaltioiden on noudatettava kansainvälisen oikeuden mukaisella tavalla erityistä tarkkaavaisuutta Korean demokraattisen kansantasavallan diplomaattihenkilöstön suhteen, jotta heitä estettäisiin edistämästä Korean demokraattisen kansantasavallan ydinohjelmia tai ballististen ohjusten ohjelmia, muita turvallisuusneuvoston päätöslauselmilla 1718 (2006), 1874 (2009), 2087 (2013), 2094 (2013) ja 2270 (2016) tai tällä päätöksellä kiellettyjä toimia tai näiden turvallisuusneuvoston päätöslauselmien tai tämän päätöksen mukaisten toimenpiteiden kiertämistä.”.

               21)

               Korvataan 18 artikla seuraavasti:
               ”18 artikla
               Liitteissä I, II tai III lueteltujen nimettyjen henkilöiden tai yhteisöjen tai muiden henkilöiden tai yhteisöjen Korean demokraattisessa kansantasavallassa, Korean demokraattisen kansantasavallan hallitus ja sen julkisyhteisöt, yhtiöt ja virastot mukaan lukien, taikka henkilöiden tai yhteisöjen, jotka esittävät vaateen tällaisen henkilön tai yhteisön välityksellä tai puolesta, vaateita, mukaan lukien korvausvaateet tai muut tämänkaltaiset vaateet, kuten kuittausvaatimukset, sakot tai vakuudelliset vaatimukset, joukkovelkakirjan pidentämistä tai maksamista koskevat vaateet, ja rahoitusvakuudet, mukaan lukien remburssista tai vastaavasta välineestä johtuvat vaateet, ei oteta huomioon sellaisten sopimusten tai liiketoimien yhteydessä, joiden suorittamiseen ovat suoraan tai välillisesti, kokonaan tai osittain vaikuttaneet turvallisuusneuvoston päätöslauselmien 1718 (2006), 1874 (2009), 2087 (2013), 2094 (2013) ja 2270 (2016) nojalla päätetyt toimenpiteet, mukaan lukien unionin tai minkä tahansa jäsenvaltion toimenpiteet, joita turvallisuusneuvoston asiaan liittyvien päätösten täytäntöönpano merkitsee tai edellyttää tai jotka jollain tavalla liittyvät siihen, tai tässä päätöksessä tarkoitetut toimenpiteet.”.

         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 31 päivänä maaliskuuta 2016.

            Neuvoston puolesta

            Puheenjohtaja

         A.G. KOENDERS

      (1)  Neuvoston päätös 2013/183/YUTP, annettu 22 päivänä huhtikuuta 2013, Korean demokraattista kansantasavaltaa koskevista rajoittavista toimenpiteistä ja päätöksen 2010/800/YUTP kumoamisesta (EUVL L 111, 23.4.2013, s. 52).


title: 2008/990/EY: Euroopan keskuspankin päätös, tehty 11 päivänä joulukuuta 2008 , vuonna 2009 liikkeeseen laskettavien metallirahojen määrän hyväksymisestä (EKP/2008/20)

text:
               31.12.2008

               FI

               Euroopan unionin virallinen lehti

               L 352/58

      EUROOPAN KESKUSPANKIN PÄÄTÖS,
   tehty 11 päivänä joulukuuta 2008,
   vuonna 2009 liikkeeseen laskettavien metallirahojen määrän hyväksymisestä
   (EKP/2008/20)
   (2008/990/EY)
   EUROOPAN KESKUSPANKIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 106 artiklan 2 kohdan,
   ottaa huomioon perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Slovakiassa 1 päivänä tammikuuta 20098 päivänä heinäkuuta 2008 tehdyn neuvoston päätöksen 2008/608/EY (1) ja erityisesti sen 1 artiklan,
   sekä katsoo seuraavaa:

               (1)

               Euroopan keskuspankilla (EKP) on 1 päivästä tammikuuta 1999 lähtien yksinoikeus hyväksyä euron käyttöön ottaneissa jäsenvaltioissa (jäljempänä ’rahaliittoon osallistuvat jäsenvaltiot’) liikkeeseen laskettavien metallirahojen määrä.

               (2)

               Vuoden 2003 liittymisasiakirjan 4 artiklassa tarkoitettu Slovakiaa koskeva poikkeus kumotaan 1 päivästä tammikuuta 2009.

               (3)

               Rahaliittoon tällä hetkellä osallistuvat 15 jäsenvaltiota ja Slovakia ovat toimittaneet EKP:n hyväksyttäväksi arvionsa vuonna 2009 liikkeeseen laskettavien eurokolikoiden määrästä, ja arvioon on liitetty selitys arviointiperiaatteesta,

         ON TEHNYT TÄMÄN PÄÄTÖKSEN:
   1 artikla
   Vuonna 2009 liikkeeseen laskettavien eurokolikoiden määrän hyväksyminen
   EKP hyväksyy rahaliittoon osallistuvissa jäsenvaltioissa vuonna 2009 liikkeeseen laskettavien eurokolikoiden määrän seuraavan taulukon mukaisesti:

               (miljoonaa euroa)

               Vuonna 2009 liikkeeseen laskettavat käyttöön tarkoitetut metallirahat sekä liikkeeseen laskettavat keräilymetallirahat (ei tarkoitettu käytettäväksi maksuvälineenä)

               Belgia

               105,4

               Saksa

               632,0

               Irlanti

               65,5

               Kreikka

               85,7

               Espanja

               390,0

               Ranska

               252,5

               Italia

               234,3

               Kypros

               22,5

               Luxemburg

               42,0

               Malta

               15,4

               Alankomaat

               68,5

               Itävalta

               216,0

               Portugali

               50,0

               Slovenia

               27,0

               Slovakia

               131,0

               Suomi

               60,0

         2 artikla
   Loppumääräys
   Tämä päätös on osoitettu rahaliittoon osallistuville jäsenvaltioille.

      Tehty Frankfurt am Mainissa 11 päivänä joulukuuta 2008.

            EKP:n puheenjohtaja

         Jean-Claude TRICHET

      (1)  EUVL L 195, 24.7.2008, s. 24.


Avis juridique important

|

31996D0428

96/428/EY: Neuvoston päätös, tehty 25 päivänä kesäkuuta 1996, yhteisön suorittamasta aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä tehdyn sopimuksen hyväksymisestä

Virallinen lehti nro L 177 , 16/07/1996 s. 0024 - 0025

NEUVOSTON PÄÄTÖS,tehty 25 päivänä kesäkuuta 1996,yhteisön suorittamasta aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä tehdyn sopimuksen hyväksymisestä (96/428/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 43 artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen (1),ottaa huomioon Euroopan parlamentin lausunnon (2),sekä katsoo, ettäkansainvälinen yhteistyö on välttämätöntä aavan meren elollisten luonnonvarojen suojelun sekä järkevän, vastuullisen ja kestävän käytön varmistamiseksi,yhteisö on allekirjoittanut Yhdistyneiden Kansakuntien merioikeusyleissopimuksen, joka velvoittaa kaikkia kansainvälisen yhteisön jäseniä yhteistyöhön aavan meren elollisten luonnonvarojen suojelemisessa ja hoitamisessa,yhteisöllä on merikalastuksen osalta toimivalta toteuttaa kalastusluonnonvarojen suojelu- ja hoitotoimenpiteitä sekä tehdä tällä alalla sopimuksia kolmansien maiden ja kansainvälisten järjestöjen kanssa toimivaltaa koskevan julistuksen mukaisesti, jonka yhteisö antoi liittyessään Yhdistyneiden Kansakuntien elintarvike- ja maatalousjärjestöön (FAO),olisi hillittävä kalastusalusten käytäntöä pyytää lipun myöntämistä tai vaihtamista meren elollisten luonnonvarojen suojelua ja hoitoa koskevien kansainvälisten toimenpiteiden välttämiseksi,jokaisen jäsenvaltion on sen vuoksi kansainvälisesti yhteensovitettuja asianmukaisia ja tehokkaita keinoja käyttäen täytettävä velvollisuutensa varmistaa, että sen lipun alla purjehtimaan oikeutetut kalastusalukset noudattavat kansainvälisiä suojelu- ja hoitotoimenpiteitä,tätä varten yhteisö osallistui kansainvälisiin neuvotteluihin, jotka huipentuivat Yhdistyneiden Kansakuntien elintarvike- ja maatalousjärjestön (FAO) konferenssin 27. istunnossa marraskuussa 1993 hyväksyttyyn sopimukseen aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä,tämä sopimus muodostaa tarvittavat puitteet kansainvälisen yhteistyön lujittamiselle sen varmistamiseksi, että kansainvälisten suojelu- ja hoitotoimenpiteiden tehokkuutta ei heikennetä,tämä sopimus on toukokuussa 1992 annetussa Cancúnin julistuksessa esitettyjen vastuullista kalastamista koskevien kansainvälisten menettelytapasääntöjen erottamaton osa, jayhteisön kalastajat kalastavat aavalla merellä ja sen vuoksi on yhteisön etujen mukaista hyväksyä kyseinen sopimus,ON PÄÄTTÄNYT SEURAAVAA:1 artikla Euroopan yhteisö hyväksyy aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä tehdyn sopimuksen.Sopimuksen teksti on tämän päätöksen liitteenä.2 artikla Neuvoston puheenjohtaja nimeää henkilön, joka tallettaa hyväksymiskirjan Yhdistyneiden Kansakuntien elintarvike- ja maatalousjärjestön (FAO) pääjohtajan haltuun sopimuksen X artiklan 2 kohdan mukaisesti.Tehty Luxemburgissa 25 päivänä kesäkuuta 1996.Neuvoston puolestaM. PINTOPuheenjohtaja(1) EYVL N:o C 229, 18.8.1994, s. 10(2) EYVL N:o C 18, 23.1.1995, s. 438


Avis juridique important

|

32003D0461

2003/461/YUTP: Neuvoston Päätös 2003/461/YUTP, tehty 20 päivänä kesäkuuta 2003, Burmasta/Myanmarista hyväksytyn yhteisen kannan 2003/297/YUTP täytäntöönpanosta

Virallinen lehti nro L 154 , 21/06/2003 s. 0116 - 0123

Neuvoston Päätös 2003/461/YUTP,tehty 20 päivänä kesäkuuta 2003,Burmasta/Myanmarista hyväksytyn yhteisen kannan 2003/297/YUTP täytäntöönpanostaEUROOPAN UNIONIN NEUVOSTO, jokaottaa huomioon Burmasta/Myanmarista 28 päivänä huhtikuuta 2003 hyväksytyn yhteisen kannan 2003/297/YUTP(1) ja erityisesti sen 8 ja 9 artiklan yhdessä Euroopan unionista tehdyn sopimuksen 23 artiklan 2 kohdan kanssa,sekä katsoo seuraavaa:(1) Yhteisen kannan 2003/297/YUTP 9 artiklan mukaisesti kyseisessä yhteisessä kannassa esitettyä tiettyjen pakotteiden laajentamista sekä kyseisen yhteisen kannan 2 artiklan 2 kohdassa asetettua kieltoa lykätään 29 päivään lokakuuta 2003 asti, jollei neuvosto toisin päätä.(2) Sen vuoksi, että Burman/Myanmarin poliittinen tilanne on edelleen huonontunut, erityisesti Aung San Suu Kyin ja Kansallisen demokraattisen liiton (NLD) muiden vaikutusvaltaisten jäsenten pidättämisen sekä NLD:n toimistojen sulkemisen vuoksi, neuvosto on päättänyt laajentaa viisumikieltoa ja varojen jäädyttämistä koskemaan entistä useampia sotilashallinnon, sotavoimien ja turvallisuusjoukkojen jäseniä, sotilashallinnon taloudellisia etuja sekä muita sotilashallintoon yhteydessä olevia yksilöitä, ryhmiä, yrityksiä ja yksiköitä, jotka laativat tai panevat täytäntöön politiikkoja, joilla estetään Burman/Myanmarin siirtyminen demokratiaan tai jotka hyötyvät näistä politiikoista, sekä heidän perheitään ja yhteistyökumppaneitaan. Neuvosto on lisäksi päättänyt panna täytäntöön kiellon, joka koskee aseiden, ammusten ja puolustustarvikkeiden toimittamiseen, valmistamiseen, huoltoon tai käyttöön liittyvää teknistä koulutusta tai apua,ON PÄÄTTÄNYT SEURAAVAA:1 artiklaKorvataan yhteisen kannan 2003/297/YUTP liitteessä oleva henkilöiden luettelo liitteenä olevalla luettelolla.2 artiklaKumotaan yhteisen kannan 2002/297/YUTP 2 artiklan 2 kohdan säännöksiä koskeva lykkäys, josta säädetään mainitun yhteisen kannan 9 artiklan b kohdassa.3 artiklaTämä päätös tulee voimaan päivänä, jona se tehdään.4 artiklaTämä päätös julkaistaan Euroopan unionin virallisessa lehdessä.Tehty Brysselissä 20 päivänä kesäkuuta 2003.Neuvoston puolestaPuheenjohtajaG. Papandreou(1) EUVL L 106, 29.4.2003, s. 36.LIITELuettelo 1 artiklassa tarkoitetuista henkilöistäA. Burman valtion rauhan ja kehityksen neuvosto (SPDC)>TAULUKON PAIKKA>B. SLORC:n ja SPDC:n entiset jäsenet1. Kenrl.ltn. Phone Myint (5.1.1931)2. Kenrl.ltn. Aung Ye Kyaw (12.12.1930)3. Kenrl.ltn. Chit Swe (18.1.1932)4. Kenrl.ltn. Mya Thin (31.12.1931)5. Kenrl.ltn. Kyaw Ba (7.6.1932)6. Kenrl.ltn. Tun Kyi (1.5.1938)7. Kenrl.ltn. Myo Nyunt (30.9.1930)8. Kenrl.ltn. Maung Thint (25.8.1932)9. Kenrl.ltn. Aye Thoung (13.3.1930)10. Kenrl.ltn. Kyaw Min (22.6.1932, Hanzada)11. Kenrl.ltn. Maung Hla12. Kenr.maj. Soe Myint13. Lippueamiraali Nyunt Thein14. Kenr.maj. Kyaw Than (14.6.1941, Bago)C. Alueelliset komentajat>TAULUKON PAIKKA>D. Alueelliset apulaiskomentajat>TAULUKON PAIKKA>E. Muut alueelliset komentajat>TAULUKON PAIKKA>F. Ministerit>TAULUKON PAIKKA>G. Varaministerit>TAULUKON PAIKKA>H. Entiset hallituksen jäsenet>TAULUKON PAIKKA>I. Muut matkailualan viranomaiset:>TAULUKON PAIKKA>J. Puolustusministeriön johtavat virkamiehet:>TAULUKON PAIKKA>K. Sotilastiedustelupäällikön kanslian (OCMI) jäsenet:>TAULUKON PAIKKA>L. Vankila-asioista ja poliisivoimista vastaavat sotilashenkilöt>TAULUKON PAIKKA>M. USDA (United Solidarity and Development Association)>TAULUKON PAIKKA>N. Valtion talouspoliittista tukea saavat henkilöt>TAULUKON PAIKKA>O. Valtionyritykset>TAULUKON PAIKKA>


title: Komission päätös (EU) 2015/2463, annettu 18 päivänä joulukuuta 2015, Euroopan parlamentin ja neuvoston asetuksen (EU, Euratom) N:o 966/2012 108 artiklassa tarkoitetun tutkintaelimen työjärjestyksestä

text:
               29.12.2015

               FI

               Euroopan unionin virallinen lehti

               L 342/57

         KOMISSION PÄÄTÖS (EU) 2015/2463,
   annettu 18 päivänä joulukuuta 2015,
   Euroopan parlamentin ja neuvoston asetuksen (EU, Euratom) N:o 966/2012 108 artiklassa tarkoitetun tutkintaelimen työjärjestyksestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1),
   ottaa huomioon unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29 päivänä lokakuuta 2012 annetun komission delegoidun asetuksen (EU) N:o 1268/2012 (2) ja erityisesti sen 144 artiklan,
   sekä katsoo seuraavaa:

               (1)

               Asetuksella (EU, Euratom) N:o 966/2012 perustetaan tutkintaelin arvioimaan keskitetysti asetuksen 106 artiklan 1 kohdassa tarkoitettuja tilanteita ja antamaan asiaankuuluvia suosituksia.

               (2)

               Asetuksen (EU, Euratom) N:o 966/2012 108 artiklan 7 kohdassa säädetään tutkintaelimen kokoonpanosta ja siitä, että tutkintaelintä avustaa komission järjestämä pysyvä sihteeristö.

               (3)

               Delegoidun asetuksen (EU) N:o 1268/2012 144 artiklassa säädetään tutkintaelimen organisaatiosta ja kokoonpanosta, sen puheenjohtajan nimitysmenettelystä sekä eturistiriitatilanteiden ratkaisemisesta. Asetuksen 144 artiklan 5 kohdan mukaan komissio vahvistaa tutkintaelimen työjärjestyksen.

               (4)

               On aiheellista määritellä puheenjohtajan nimitys- ja erottamismenettely sekä säätää sijaisjärjestelyistä puheenjohtajan ollessa poissa tai estynyt hoitamasta tehtäviään.

               (5)

               On tarpeen vahvistaa yksityiskohtaiset säännöt tutkintaelimen kokoonpanosta kussakin tapauksessa, erityisesti kahden pysyvän jäsenen, heidän varajäsentensä sekä tulojen ja menojen hyväksyjää edustavan jäsenen nimeämisestä.

               (6)

               Tutkintaelimen moitteettoman hallinnon varmistamiseksi on aiheellista määritellä tarkemmin tukitehtävät, joista sihteeristö huolehtii osana tutkintaelimen toimintaa.

               (7)

               Asian viemistä tutkintaelimeen koskevaa menettelyä olisi tarkennettava erityisesti tulojen ja menojen hyväksyjän esittämän pyynnön sisältöä koskevien vähimmäisvaatimusten osalta.

               (8)

               On tarpeen täsmentää käytännön järjestelyjä sen varmistamiseksi, että talouden toimijoiden oikeutta tulla kuulluksi kunnioitetaan.

               (9)

               On aiheellista määritellä tutkintaelimen ja Euroopan petostentorjuntaviraston (OLAF) välistä tiivistä yhteistyötä koskevat käytännön järjestelyt komission ja OLAFin välistä yhteistyötä ja oikea-aikaista tiedonvaihtoa koskevat hallinnolliset järjestelyt huomioon ottaen.

               (10)

               On aiheellista täsmentää tutkintaelimen suositusten antamista koskevia sääntöjä.

               (11)

               Tutkintaelin ja sen sihteeristö noudattavat henkilötietojen käsittelyssä Euroopan parlamentin ja neuvoston asetusta (EY) N:o 45/2001 (3).

               (12)

               Tutkintaelimen antamiin suosituksiin olisi sovellettava Euroopan parlamentin ja neuvoston asetusta (EY) N:o 1049/2001 (4),

         ON HYVÄKSYNYT TÄMÄN PÄÄTÖKSEN:
   1 artikla
   Kohde
   Tällä päätöksellä vahvistetaan asetuksen (EU, Euratom) N:o 966/2012 108 artiklassa tarkoitetun tutkintaelimen työjärjestys.
   2 artikla
   Puheenjohtajan nimittäminen ja erottaminen
   1.   Komissio nimittää tutkintaelimen puheenjohtajan delegoidun asetuksen (EU) N:o 1268/2012 144 artiklan mukaisesti.
   2.   Komissio voi erottaa puheenjohtajan, jos tämä lakkaa täyttämästä tehtäviensä hoitamiselle asetetut edellytykset.
   3 artikla
   Varapuheenjohtaja
   1.   Varapuheenjohtaja toimii puheenjohtajan sijaisena tämän ollessa poissa tai estynyt hoitamasta tehtäviään. Varapuheenjohtaja nimitetään delegoidun asetuksen (EU) N:o 1268/2012 144 artiklan mukaisesti.
   2.   Jos sekä puheenjohtaja että varapuheenjohtaja ovat poissa tai estyneitä hoitamasta tehtäviään, puheenjohtajan sijaisena toimii 4 artiklan mukaisesti nimitetty, virkaiältään vanhempi (5) pysyvä jäsen. Puheenjohtajan sijaisena toimivan pysyvän jäsenen sijaisena toimii tällöin hänelle 4 artiklan mukaisesti nimitetty varajäsen.
   4 artikla
   Tutkintaelimen jäsenten ja varajäsenten nimittäminen
   1.   Delegoidun asetuksen (EU) N:o 1268/2012 144 artiklan 2 kohdassa tarkoitetuista tutkintaelimen kahdesta pysyvästä jäsenestä toinen on keskitetyn varainhoidon johtaja budjettipääosastosta. Budjettipääosaston pääjohtaja nimittää hänen varajäsenekseen vähintään AD 11 -palkkaluokassa olevan virkamiehen.
   Budjettipääosaston pääjohtaja nimittää toiseksi pysyväksi jäseneksi vähintään AD 14 -palkkaluokassa olevan virkamiehen ja hänen henkilökohtaiseksi varajäsenekseen vähintään AD 11 -palkkaluokassa olevan virkamiehen.
   2.   Delegoidun asetuksen (EU) N:o 1268/2012 144 artiklan 2 kohdassa tarkoitettu pyynnön esittänyttä tulojen ja menojen hyväksyjää edustava jäsen nimitetään asianomaisen toimielimen, elimen tai viraston työjärjestyksen ja asetuksen (EU, Euratom) N:o 966/2012 65 artiklan 3 kohdassa tarkoitettujen hallintoa koskevien sisäisten sääntöjen mukaisesti.
   5 artikla
   Tarkkailijoiden nimittäminen ja yhteistyö OLAFin kanssa
   1.   Tarkkailijat eivät osallistu 13 artiklan mukaisesti tapahtuvaan tutkintaelimen suositusten antamiseen.
   2.   Seuraavien edustajilla on tarkkailijan asema:

               a)

               komission oikeudellinen yksikkö;

               b)

               Euroopan petostentorjuntavirasto (OLAF) silloin, kun tulojen ja menojen hyväksyjän esittämä pyyntö perustuu muun muassa OLAFin toimittamiin tietoihin;

               c)

               komission, komission perustaman eurooppalaisen viraston, toimeenpanoviraston, toisen toimielimen taikka toisen eurooppalaisen viraston, toimiston tai elimen tulojen ja menojen hyväksyjät (muut kuin pyynnön esittänyt tulojen ja menojen hyväksyjä), joita tutkintaelimeen viety asia koskee; ja

               d)

               mikä tahansa muu puheenjohtajan kutsuma taho.

         3.   Oikeudellisen yksikön edustaja osallistuu kaikkiin tutkintaelimen kokouksiin. Oikeudelliselle yksikölle ilmoitetaan kaikista 10 artiklassa tarkoitetuista kirjallisista menettelyistä, ja se saa esittää suullisia tai kirjallisia huomautuksia. Se antaa huomautuksia puheenjohtajan pyynnöstä.
   4.   Silloin kun OLAFilla on 2 kohdan b alakohdan nojalla tarkkailijan asema, se tekee tiivistä yhteistyötä tutkintaelimen kanssa Euroopan parlamentin ja neuvoston asetuksen (EU, Euratom) N:o 883/2013 (6) mukaisesti prosessuaalisten ja perusoikeuksien kunnioittamisen sekä väärinkäytösten paljastajien suojelun asianmukaisesti huomioon ottaen. Tällaisissa tapauksissa OLAFin edustajat voivat osallistua kaikkiin tutkintaelimen kokouksiin sekä 9 ja 10 artiklassa tarkoitettuihin suullisiin ja kirjallisiin menettelyihin esittämällä puheenjohtajan pyynnöstä suullisia ja/tai kirjallisia huomautuksia.
   Muissa tapauksissa OLAFin edustajia voidaan kutsua antamaan asian kannalta olennaisia tietoja tai neuvoja, jos puheenjohtaja katsoo sen unionin taloudellisten etujen suojaamisen kannalta aiheelliseksi.
   5.   Tulojen ja menojen hyväksyjät, joilla on 2 kohdan c alakohdan nojalla tarkkailijan asema, osallistuvat kaikkiin tutkintaelimen kokouksiin. Heille ilmoitetaan kaikista 10 artiklassa tarkoitetuista kirjallisista menettelyistä, ja he saavat esittää suullisia ja kirjallisia huomautuksia.
   6.   Puheenjohtajan kutsusta tutkintaelimen kokouksiin osallistuu muita tarkkailijoita, jotka saavat esittää puheenjohtajan pyynnöstä suullisia ja kirjallisia huomautuksia.
   6 artikla
   Eturistiriitatilanteiden ennaltaehkäisy ja ratkaiseminen
   1.   Jos jäsenen tai tarkkailijan osallistuminen asioiden käsittelyyn tutkintaelimessä aiheuttaisi eturistiriidan jonkin asialistalla olevan kohdan osalta, hänen on ilmoitettava asiasta puheenjohtajalle ja sihteeristölle viipymättä ja joka tapauksessa ennen kuin asian käsittely aloitetaan.
   2.   Eturistiriitatilanteessa asianomaisen jäsenen tai tarkkailijan on peruttava osallistumisensa, pidättäydyttävä keskustelemasta kyseisestä asialistan kohdasta ja jäävättävä itsensä asian käsittelystä, yksimieliseen kantaan yhtymisestä tai äänestyksestä tapauksen mukaan.
   3.   Jäsenten ja tarkkailijoiden on allekirjoitettava eturistiriidattomuutta koskeva vakuutus ennen kunkin tapauksen käsittelyn aloittamista tutkintaelimessä.
   4.   Jos puheenjohtaja on eturistiriitatilanteessa tietyn asialistalla olevan kohdan suhteen, hänen on ilmoitettava asiasta sihteeristölle ja peruttava osallistumisensa. Tällöin puheenjohtajana toimii varapuheenjohtaja.
   5.   Edellä olevia 1, 2 ja 3 kohtaa sovelletaan tutkintaelimen varapuheenjohtajaan, varajäseniin ja sihteeristön jäseniin soveltuvin osin.
   7 artikla
   Pysyvä sihteeristö
   1.   Tutkintaelimen sihteeristön järjestää budjettipääosasto, jonka alaisuuteen sihteeristö kuuluu hallinnollisesti.
   2.   Sihteeristön tehtävät vahvistetaan delegoidun asetuksen (EU) N:o 1268/2012 144 artiklassa. Erityisesti sihteeristö

               a)

               varmistaa, että pyynnöt viedä asia tutkintaelimeen ovat täydellisiä ennen niiden toimittamista puheenjohtajalle ja jäsenille;

               b)

               nimeää mahdolliset muut tulojen ja menojen hyväksyjät, joita asia koskee ja joita voidaan ehdottaa tarkkailijoiksi;

               c)

               määrittelee tapaukset, joissa OLAFin edustajat olisi 5 artiklan 4 kohdan toisen alakohdan mukaisesti kutsuttava antamaan asian kannalta olennaisia tietoja tai neuvoja;

               d)

               laatii tutkintaelimen kokousten asialistan puheenjohtajan johdolla ja lähettää sen jäsenille ja tarkkailijoille;

               e)

               osallistuu asian käsittelyyn tutkintaelimessä ja laatii kunkin kokouksen pöytäkirjan;

               f)

               antaa talouden toimijoille ja muille asianomaisille tulojen ja menojen hyväksyjille ilmoituksen asetuksen (EU, Euratom) N:o 966/2012 108 artiklan 8 kohdan mukaisesti;

               g)

               ilmoittaa pyynnön esittäneelle tulojen ja menojen hyväksyjälle tutkintaelimen antaman suosituksen;

               h)

               käsittelee pyynnöt saada tutustua tutkintaelimen asiakirjoihin, erityisesti sen suosituksiin, asetuksen (EY) N:o 1049/2001 mukaisesti.

         8 artikla
   Asian vieminen tutkintaelimeen
   1.   Tutkintaelin kutsutaan koolle komission, toisen toimielimen, komission perustaman eurooppalaisen viraston, toimeenpanoviraston taikka toisen eurooppalaisen viraston, toimiston tai elimen tulojen ja menojen hyväksyjän pyynnöstä.
   2.   Pyyntö toimitetaan sihteeristön sähköpostiosoitteeseen Panel-secretariat-BUDG@ec.europa.eu suojaamalla viesti komissiossa voimassa olevien suojaussääntöjen mukaisesti.
   3.   Kun tulojen ja menojen hyväksyjän tietoon tulee asetuksen (EU, Euratom) N:o 966/2012 106 artiklan 2 kohdassa ja 108 artiklan 3 kohdassa tarkoitettuja tietoja, hänen on vietävä asia tutkintaelimeen kahden kuukauden kuluessa siitä, kun kyseiset tiedot on saatettu hänen tietoonsa, asianmukaisesti perusteltuja tapauksia lukuun ottamatta.
   4.   Asian tutkintaelimeen vievän tulojen ja menojen hyväksyjän esittämässä pyynnössä on oltava asetuksen (EU, Euratom) N:o 966/2012 108 artiklan 8 kohdan a alakohdassa vaaditut tiedot. Tulojen ja menojen hyväksyjän on lisäksi toimitettava asian kannalta olennaiset tiedot, erityisesti OLAFin kertomukset tapauksissa, joissa OLAF on toimittanut tiedot asetuksen (EU, Euratom) N:o 883/2013 7 artiklan 6 kohdan ja 11 artiklan mukaisesti.
   5.   Asetuksen (EU, Euratom) N:o 966/2012 108 artiklan 8 kohdan f alakohdassa tarkoitettu määräaika alkaa kulua vain siinä tapauksessa, että pyyntöön on liitetty 4 kohdassa tarkoitetut tiedot.
   6.   Pyynnön enimmäispituus ilman liitteitä on kymmenen sivua lukuun ottamatta tapauksia, joihin liittyy erityisen monimutkaisia oikeudellisia tai tosiasiallisia seikkoja.
   9 artikla
   Kokouksen koolle kutsuminen
   Puheenjohtaja kutsuu tutkintaelimen koolle

               a)

               tekemään asetuksen (EU, Euratom) N:o 966/2012 108 artiklan 8 kohdan b alakohdassa tarkoitetun alustavan oikeudellisen arvioinnin;

               b)

               antamaan kyseisen asetuksen 108 artiklan 9 kohdassa tarkoitetun suosituksen.

         10 artikla
   Kirjallinen menettely
   1.   Alustava oikeudellinen arviointi voidaan tehdä ja suositus antaa kirjallisella menettelyllä puheenjohtajan aloitteesta tai tutkintaelimen jäsenen pyynnöstä. Kuka tahansa tutkintaelimen jäsen ja/tai puheenjohtaja voi vastustaa kirjallisen menettelyn käyttöä. Tällöin puheenjohtaja kutsuu kokouksen koolle kohtuullisen ajan kuluessa.
   2.   Puheenjohtaja vahvistaa kirjallisen menettelyn määräajan asian kiireellisyyden mukaan 12 artiklassa tarkoitetut määräajat asianmukaisesti huomioon ottaen.
   11 artikla
   Oikeus esittää kirjallisia huomautuksia
   1.   Tutkintaelin kunnioittaa asianomaisen talouden toimijan oikeutta esittää huomautuksia asetuksen (EU, Euratom) N:o 966/2012 108 artiklan 8 kohdan mukaisesti.
   2.   OLAFin tekemistä tai koordinoimista tutkimuksista peräisin olevien tai niihin liittyvien tietojen luovuttaminen edellyttää OLAFin suostumusta, joka on annettava 5 artiklan 4 kohdassa tarkoitetun suullisen tai kirjallisen menettelyn yhteydessä.
   3.   Jos tulojen ja menojen hyväksyjän esittämä pyyntö perustuu OLAFin toimittamiin tietoihin ja jotta voidaan varmistaa, ettei OLAFin tekemien tai koordinoimien tutkimusten eikä OLAFin tiedossa olevien kansallisten tutkimusten tai oikeudellisten menettelyjen luottamuksellisuus vaarannu, tutkintaelin kuulee OLAFia ennen asetuksen (EU, Euratom) N:o 966/2012 108 artiklan 8 kohdassa tarkoitetun ilmoituksen antamista talouden toimijalle.
   4.   Talouden toimijan on toimitettava kirjalliset huomautukset tekstinkäsittelyohjelmalla laadittuna tavallisena tiedostona sihteeristön sähköpostiosoitteeseen Panel-secretariat-BUDG@ec.europa.eu.
   5.   Kirjallisten huomautusten enimmäispituus ilman liitteitä on periaatteessa kymmenen sivua lukuun ottamatta tapauksia, joihin liittyy erityisen monimutkaisia oikeudellisia tai tosiasiallisia seikkoja.
   12 artikla
   Sovellettavat määräajat
   1.   Tutkintaelimen suosituksen antamiseen sovelletaan asetuksen (EU, Euratom) N:o 966/2012 108 artiklan 8 kohdan f alakohdassa vahvistettuja määräaikoja.
   2.   Varsinkin tarve kääntää talouden toimijan mahdollisesti esittämät huomautukset voidaan katsoa poikkeukselliseksi ja asianmukaisesti perustelluksi tapaukseksi, jossa tutkintaelimen suosituksen antamiseen sovellettavaa määräaikaa voidaan jatkaa.
   13 artikla
   Suosituksen antaminen
   Tutkintaelin pyrkii pääsemään yksimielisyyteen.
   Jos siihen ei päästä, asiasta äänestetään seuraavasti:

               a)

               puheenjohtajalla on yksi ääni;

               b)

               kahdella pysyvällä jäsenellä on yhdessä yksi ääni;

               c)

               pyynnön esittänyttä tulojen ja menojen hyväksyjää edustavalla jäsenellä on yksi ääni.

         Tutkintaelimen kanta hyväksytään ehdottomalla enemmistöllä.
   14 artikla
   Suosituksen ilmoittaminen
   1.   Tutkintaelin ilmoittaa suosituksensa viipymättä pyynnön esittäneelle tulojen ja menojen hyväksyjälle.
   2.   Tutkintaelin ilmoittaa suosituksensa samanaikaisesti mahdollisille tarkkailijoille ja OLAFille, jos tapaus perustuu OLAFin toimittamiin tietoihin.
   15 artikla
   Käsittelyn luottamuksellisuus
   Asian käsittely tutkintaelimessä on salaista ja pysyvästi salassa pidettävää.
   16 artikla
   Henkilötietojen suoja
   Tutkintaelin ja sen sihteeristö noudattavat henkilötietojen käsittelyssä asetusta (EY) N:o 45/2001.
   17 artikla
   Siirtymäsäännökset
   Niin kauan kuin tutkintaelimen puheenjohtajaa ja varapuheenjohtajaa ei ole nimitetty, puheenjohtajan tehtäviä hoitaa virkaiältään vanhempi pysyvä jäsen.
   18 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 18 päivänä joulukuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 298, 26.10.2012, s. 1.

      (2)  EUVL L 362, 31.12.2012, s. 1.

      (3)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      (4)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).

      (5)  Asiassa sovelletaan komission virkaikäsääntöjä.

      (6)  Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1).


title: Euroopan parlamentin päätös (EU, Euratom) 2017/1744, annettu 27 päivänä huhtikuuta 2017, vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen (Fusion for Energy) talousarvion toteuttamisesta varainhoitovuonna 2015

text:
               29.9.2017

               FI

               Euroopan unionin virallinen lehti

               L 252/361

         EUROOPAN PARLAMENTIN PÄÄTÖS (EU, Euratom) 2017/1744,
   annettu 27 päivänä huhtikuuta 2017,
   vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen (Fusion for Energy) talousarvion toteuttamisesta varainhoitovuonna 2015
   EUROOPAN PARLAMENTTI, joka

               —

               ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen lopullisen tilinpäätöksen varainhoitovuodelta 2015,

               —

               ottaa huomioon tilintarkastustuomioistuimen kertomuksen ITERistä ja fuusioenergian kehittämisestä vastaavan eurooppalaisen yhteisyrityksen tilinpäätöksestä varainhoitovuodelta 2015 sekä yhteisyrityksen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä yhteisyritykselle (05875/2017 – C8-0085/2017),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan atomienergiayhteisön perustamissopimuksen 106 A artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27. maaliskuuta 2007 tehdyn neuvoston päätöksen 2007/198/Euratom (4) ja erityisesti sen 5 artiklan 3 kohdan,

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (5),

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön (A8-0108/2017),

               1.

               myöntää ITERistä ja fuusioenergian kehittämisestä vastaavan eurooppalaisen yhteisyrityksen pääjohtajalle vastuuvapauden yhteisyrityksen talousarvion toteuttamisesta varainhoitovuonna 2015;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman ITERistä ja fuusioenergian kehittämisestä vastaavan eurooppalaisen yhteisyrityksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL C 473, 16.12.2016, s. 33.

      (2)  EUVL C 473, 16.12.2016, s. 34.

      (3)  EUVL L 298, 26.10.2012, s. 1.

      (4)  EUVL L 90, 30.3.2007, s. 58.

      (5)  EUVL L 328, 7.12.2013, s. 42.


title: 2013/787/EU: Euroopan parlamentin ja neuvoston päätös, annettu 11 päivänä joulukuuta 2013 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2012/011 DK/Vestas, Tanska)

text:
               21.12.2013

               FI

               Euroopan unionin virallinen lehti

               L 349/95

         EUROOPAN PARLAMENTIN JA NEUVOSTON PÄÄTÖS,
   annettu 11 päivänä joulukuuta 2013,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2012/011 DK/Vestas, Tanska)
   (2013/787/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (3)

               Tanska esitti 21 päivänä joulukuuta 2012 hakemuksen EGR:n varojen käyttöönottamiseksi Vestas Group -yrityksessä toteutettujen työntekijävähennysten vuoksi ja toimitti sitä täydentäviä lisätietoja 16 päivään heinäkuuta 2013 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 6 364 643 euroa.

               (4)

               Tämän vuoksi EGR:stä olisi otettava käyttöön varoja rahoitustuen antamiseksi Tanskan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 6 364 643 euroa maksusitoumusmäärärahoina ja maksumäärärahoina osana varainhoitovuotta 2013 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 11 päivänä joulukuuta 2013.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         V. LEŠKEVIČIUS

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: Neuvoston päätös (EU) 2016/367, annettu 4 päivänä maaliskuuta 2016, Euroopan unionin ja sen jäsenvaltioiden sekä Norjan kuningaskunnan välisen satelliittinavigointia koskevan yhteistyösopimuksen tekemisestä

text:
               15.3.2016

               FI

               Euroopan unionin virallinen lehti

               L 68/16

         NEUVOSTON PÄÄTÖS (EU) 2016/367,
   annettu 4 päivänä maaliskuuta 2016,
   Euroopan unionin ja sen jäsenvaltioiden sekä Norjan kuningaskunnan välisen satelliittinavigointia koskevan yhteistyösopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 171 ja 172 artiklan yhdessä sen 218 artiklan 6 kohdan a alakohdan ja 218 artiklan 8 kohdan ensimmäisen alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Komissio on neuvotellut Euroopan unionin ja sen jäsenvaltioiden sekä Norjan kuningaskunnan välisen satelliittinavigointia koskevan yhteistyösopimuksen (2), jäljempänä ’sopimus’, joka allekirjoitettiin 22 päivänä syyskuuta 2010.

               (2)

               Sopimus koskee sekä unionin että jäsenvaltioiden toimivaltaan kuuluvia asioita.

               (3)

               Sopimuksen 12 artiklan 4 kohdan ja sen allekirjoittamisesta tehdyn päätöksen (3) mukaisesti unioni sen toimivaltaan kuuluvissa asioissa ja Norjan kuningaskunta soveltavat sopimusta väliaikaisesti, kunnes sen tekemistä varten tarvittavat menettelyt on saatettu päätökseen.

               (4)

               Sopimus, joka myös jäsenvaltioiden on ratifioitava, olisi hyväksyttävä unionin puolesta sen toimivaltaan kuuluvien asioiden osalta,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja sen jäsenvaltioiden sekä Norjan kuningaskunnan välinen satelliittinavigointia koskeva yhteistyösopimus (4).
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 4 päivänä maaliskuuta 2016.

            Neuvoston puolesta

            Puheenjohtaja

         S.A.M. DIJKSMA

      (1)  EUVL C 131 E, 8.5.2013, s. 155.

      (2)  EUVL L 283, 29.10.2010, s. 12.

      (3)  EUVL L 283, 29.10.2010, s. 11.

      (4)  Neuvoston pääsihteeristö julkaisee Euroopan unionin virallisessa lehdessä sopimuksen voimaantulopäivän.